Operation Webmaster tiffoka fuq il-flejjes li joriġinaw minn kriminalità organizzata Raġel ta’ nazzjonalità barranija ġie arrestat f’Malta bħala parti minn operazzjoni kbira bl-isem “Operation Webmaster” ġewwa 14-il pajjiż. L-operazzjoni msemmija kienet ikkoordinata mill-Eurojust u l-Europol. Operation Webmaster tiffoka fuq il-flejjes li joriġinaw minn kriminalità organizzata. Wara xhur ta' sorveljanza, ir-raġel ġie arrestat fuq bażi ta’ Mandat ta’ Arrest Ewropew u Ordni ta' Investigazzjoni Ewropea. Ġewwa pajjiżna, din l-operazzjoni kienet ikkoordinata bejn l-Intelligence Unit, l-Economic Crimes Unit, il-Vice Squad, l-International Relations Unit assistiti mill-iSpecial Intervention Unit. Bħalissa qed isiru tfittxijiet u  r-raġel ser jitresaq l-Qorti fil-jiem li ġejjin.